
Ehituslubade andmine (A.Puškini tn 8) 
1. ASJAOLUD JA MENETLUSE KÄIK
24.09.2015.a ja 09.10.2015.a Narva Linnavalitsuse korralduse vastuvõtmiseks laekusid ehitise omanikult ehituslubade taotlus (dok. reg nr. 9000/1-16 ja 9581/1-16) A. Puškini tn 8 hoone ümberehitamiseks. Ehitusprojektiga, töö nr 080920115/PP, on ettenähtud kultuurimaja siseruumide osaline rekonstrueerimine ning ehitusprojektiga, töö nr 21092015/PP, on ette nähtud kultuurimaja vaatesaali rekonstrueerimine. 06.11.2015.a ehitusprojektid on kooskõlastatud Ida Päästekeskusega ning 11.12.2015.a arhitektuuri- ja planeerimise osakonna poolt
Esitatud dokumentides ehitusseadustiku §44 toodud ehitusloa andmisest keeldumise põhjused puuduvad. Seega, ehituslubade andmiseks takistusi ei ole.

2.    ÕIGUSLIKUD ALUSED

2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Anda ehitusload A. Puškini tn 8 hoone ümberehitamiseks (kultuurimaja siseruumide osaliseks rekonstrueerimiseks ja vaatesaali rekonstrueerimiseks) vastavalt ehitusprojektidele (töö nr 08092015/PP ja 21092015/PP).
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

